
Evigt   Liv 

af  Ældste  James  E.  Talmage. 

»For  Syndens  Sold  er  Døden,  men  Guds  Gave  er  evigt 
Liv  gennem  Jesus  Kristus,  vor  Herre.« 

Hvilken  herligere  og  dog  mere  skrækindjagende  Kon- 
trast kunde  drages?  Et  nøjere  Studium  af  dette  og  beslæg- 
tede Skriftsteder  viser,  at  den  Død,  der  her  henvises  til, 
er  en  anden  end  den  fysiske  Død,  som  vi  er  bekendt  med 
ved  Iagttagelser,  og  hvormed  enhver  af  os  skal  blive  nær- 
mere bekendt  igennem  Erfaring,  men  en  Død  af  endnu 
større  Betydning.  For  at  undgaa  denne  skulde  vi  søge  den 
Guds  Gave,  der  ifølge  Skriftens  Ord  kun  kan  blive  os  til 
Del  gennem  vor  Herre  Jesus  Kristus. 

Saaledes  er  det  Liv,  der  er  henvist  til,  evigt  Liv,  noget 
mere,  noget  umaadeligt  større  og  herligere  end  Visheden 
om  den  individuelle  Eksistens  gennem  Evigheden.  Saaledes 
skulde  det  være  kendt,  at  evigt  Liv  er  langt  ud  over  den 
fysiske  Død,  og  efter  Opstandelsen  fra  denne  fysiske  Død, 
hvilken  Opstandelse  forsikres  enhver  Sjæl,  som  har  draget 
Livsens  Aande  paa  denne  Jord.  Baade  retfærdige  og  onde 
vil  komme  af  Gravene,  hver  efter  Tur  ifølge,  hvad  han  er, 
men  alle  vil  opstaa  i  deres  Orden  og  skal  staa  med  udøde- 
lige Legemer  for  at  modtage  deres  Belønninger  i  Overens- 
stemmelse med  de  Gerninger,  som  de  udførte,  medens  de 
var  her  paa  Jorden.  Sjælen  er  evig,  og  uendelig  Eksistens 
med  usvækket  Identitet  er  uundgaaelig  sikkert.  Selv  i 
Helvede  er  der  ikke  nogen  Tilintetgørelse.  Menneskets 
Aand  er  udødelig  i  den  Forstand,  at  den  er  blevet  forsik- 
ret om  aldrig  ophørende  Eksistens.  Derfor  maa  evigt  Liv 
betyde  mere  end  blot  Eksistens.  Endog  som  Livet  her  paa 
Jorden  kan  betyde  mere  for  den  ene  end  for  den  anden, 
for  Kristus  sagde,  han  kom  for  at  give  Menneskene  Liv, 
og  det  i  rigeligt  Maal,  saaledes  er  det  evige  Liv,  om  hvilket 
vi  taler,  Liv,  der  i  høj  Grad  er  rigt,  og  hvortil  der  ikke  vil 
være  nogen  Ende. 

Men  det  er  ikke  alt;  det  skal  markeres  ved  evig  Frem- 
gang, Udvikling  og  Opnaaelse,  der  stadig  er  større  og  større, 
højere  og  højere.  Ingen,  der  af  Erfaring  har  smagt  Døden, 
er  kommet  direkte  og  fortalt  os  om  det,  og  hvad  vi  kender 
til  evigt  Liv,  har  vi  lært  af  ham,  der  har  Magt  til  at  give 
os  det.  Det  er  en  Gave  fra  Gud;  og  den  bliver  deres,  som 
har  naaet  Gud. 

Der  er  kun  et  Middel,  hvormed  vi  kan  naa  Faderens 
Nærværelse,  og  Frelseren  har  beskrevet  det  saaledes:  »Jeg  er 

Vejen,  Sandheden  og  Livet,  ingen  kommer  til  Faderen 
uden  ved  mig.«  Og  det  er  i  Harmoni  med  den  Erklæring, 
at  evigt  Liv  er  en  Gave  fra  Faderen,  gennem  Jesus  Kristus, 
hans  Søn,  til  dem,  der  er  berettiget  til  den.  Det  er  For- 
sikring om  stadig  øgende  og  stadig  varende  Rigdom.  Der- 
for erklærede  Herren  i  denne  Husholdning, endog  før  Kir- 
kens Organisation:  »Tragter  ikke  efter  Rigdom,  men  Vis- 
dom, og  se,  Guds  Hemmeligheder  skulde  blive  udfoldede 
for  eder,  og  da  skulde  I  vorde  rige.  Se,  den,  der  ejer  evigt 
Liv,  er  rig.« 

Af  den  vidunderlige  Aabenbaring,  der  findes  i  det  76. 
Kapitel  i  Pagtens  Bog  og  ligeledes  af  andre  beslægtede 
Skriftsteder,  baade  gamle  og  sidste  Dages,  lærer  vi,  at  der 
er  Grader  og  Trin  paa  den  anden  Side  Graven,  og  der  vil 
blive  Grader  følgende  Opstandelsen,  naar  Gravene  skal 
give  deres  døde.  Der  tales  om  tre  bestemte  Riger  eller  Her- 
ligheder, det  telestiale,  terrcstriale  og  det  celestiale.  •  Det 
fremsættes  tydeligt  og  klart,  at  kun  de,  der  opnaar  Frelse 
og  Ophøjelse,  vi  kan  sige  den  højeste  Ophøjelse  i  Guds 
celestiale  Rige,  vil  modtage  den  evige  Fortsættelses  Vel 
signelser  gennem  Efterslægten.  Kun  de  vil  blive  Forældre 
lil  Aander,  og  for  dem  bærer  evigt  Liv  i  sig  Magten  til 
uendelig  Forøgelse. 

Da    den    opstandne    Kristus    besøgte    Nephitcrne,    sagde 
han  til  dem: 

»Sandelig    siger    jeg    eder,   hvis   I    ville    komme    til    mig, 
skulle  I  faa  det  evige  Liv.« 

Og  atter: 

»Se,  jeg  er  Loven  og  Lyset;  se  til  mig  og  bliver  bestan 
dige  indtil  Enden,  da  skulle  I  leve;  thi  til  den,  der  er  be- 
standig indtil  Enden,  vil  jeg  give  det  evige  Liv.« 

De  fordums  Apostle  og  andre  Profeter  tilskyndede  Fol 
ket  til  at  forbedre  deres  Adkomst  til  det  evige  Liv,  medens 
Lejlighed  gaves.  Paulus  formanede  paa  lidenskabelig  Maa- 
<le  sin  Medarbejder  Timotheus  at  raabe  til  Folket:  »Læg 
Vind  paa  det  evige  Liv.«  Og  hvorledes  skal  vi  lægge  Vind 
paa  det?  Ved  at  indstille  vort  Liv  efter  de  Betingelser, 
hvorved  det  kan  opnaas.  Ikke  alle,  der  er  opstaaet  fra  de 
døde,  vil  opnaa  evigt  Liv  i  den  Forstand,  som  det  er  be- 
skrevet, for  vi  læser  i  det  Syn,  som  blev  givet  til  Seeren 
Joseph,  at  de,  der  har  opnaaet  den  telestiale  Herlighed,  vil 
være  talrige  som  Stjernerne  paa  Himmelen  og  Sandet  ved 
Havets  Bred.  Og  de  vil  modtage  deres  Belønning  ifølge 
deres  Fortjenester.  De  vil  faa  deres  Bolig,  er  der  bleven  for- 
talt os,  i  vor  Faders  Rige,  naar  de  er  blevet  tilstrækkeligt 
undervist  og  tugtet,  »og  de  skal  blive  Tjenere  for  den  høje- 
ste; men  hvor  Gud  og  Kristus  er,  kan  de  aldrig  komme.« 

I  den  sidste  Bøn  før  Korsfæstelsen,  der  af  mange  kaldes 
»den  højpræstelige  Bøn«,  anraabte  Kristus  Faderen  i  Døds- 
kamp, vidende  hvad  der  laa  foran  ham,  idet  han  udbrød: 

»Og  dette  er  det  evige  Liv,  at  de  kende  dig,  den  eneste 
sande  Gud  og  den,  du  udsendte,  Jesus  Kristus.« 

Læg  Mærke  til  Ordene  »kende  dig«  -  -  betyder  det,  at 
Kundskab  vil  give  os  evigt  Liv?  Husk  paa,  at  det  at  kende 
et  Menneske  er  noget  forskelligt  fra  blot  at  kende  noget 
eller  meget  om  det.  Det  er  ikke  en  Sag  om  Kundskab  i 
højere  Forstand,  Kundskab,  der  bliver  en  hel  og  fuldstæn- 
dig Del  af  Individet,  Kundskab  om  Gud.  Og  et  Menneske, 
som  kender  Gud  og  kender  Jesus  Kristus,  vil  stræbe  efter 
at  blive,  som  de  er. 

I  denne  Tid  og  Slægt  er  det  blevet  erkla^ret  os,  at  det 
evige  Livs  Gave  er  den  største  Gave,  som  Gud  har  for  sine 
Børn.  En  af  de  mest  fremtrædende  og  virkningsfulde  Er- 
kkeringer  om  Guddommen  ved  Joseph  Smith,  denne  Hus- 
holdnings Profet,  findes  nedskrevet  i  første  Kapitel  i  Mo- 
ses Bog.  Læg  Ma'rke  til  Tilstandene  og  Betingelserne  hvor- 
under denne  Ytring  blev  fremsat.  Moses  havde  bedt  om  at 
lære  noget  om  Jorden,  hvorpaa  han  stod,  og  om  de  him- 
melske Væsener,  der  er  synlige  fra  denne  Jord,  og  Herren 
havde  fortalt  ham  meget.  Moses  var  overvældet  af  den 
Kundskab,  der  blev  givet  ham,  og  ønskede  at  vide  mere. 
Men  Herren  sagde  til  ham  -  -  hvis  det  maa  være  mig  til- 
ladt at  omskrive  det  —  Moses,  du  forundrer  dig  over  disse 
Verdener  i  Rummet,  og  der  er  mange,  du  ikke  kender 
noget  til,  for  mange  er  forgangne  og  andre  er  bleven  skabt 
for  at  indtage  deres  Pladser;  og  de  er  ikke  nogen  Ende 
paa  mit  Arbejde  ej  heller  paa  mine  Ord.  Men,  Moses,  alle 
disse  Ting,  herlige  som  de  er,  er  Midler  til  en  Emde.  Disse 
Verdener  er  skabte  i  en  Hensigt,  mit  eget  Øjemed.  Men 
du  forstaar  det  ikke  tilfulde.  Alle  disse  Ting  er  Guds 
Værk;  Mennesket  er  hans  Søns!  Større  end  Jorden,  hvor- 
paa du  staar,  mere  ophøjet  end  alle  disse  Væsener  i  Him- 
lene er  mit  fjernere  og  ophøjede  Formaal: 

»Thi  se,  det  er  min  Gerning  og  Ære  at  tilvejebringe 
Udødelighed  og  evigt  Liv  for  Mennesket.« 


Guds  Herlighed  er  Intelligens. 

Moses's  Bog. 

Bogens  store  evangeliske  og  historiske  Betydning 
af  Ældste  Niels   P.   Green.  - 


Første  Artikel. 

Nærva^rende  Artikel  er  skrevet  i  den  Hensigt  at  henlede 
Læserens  Opmærksomhed  paa  den  store  evangeliske  og  hi- 
storiske Vigtighed  af  Beretningerne  i  Moses  Bog,  den  før- 
ste Bog  i  Skriftsamlingen,  kaldt:  Den  kostelige  Perle,  ef- 
tersom den  lille  Bogs  otte  Kapitler  indeholder  mange  af 
Guds  vor  himmelske  Faders  personlige  Aabenbarings-Til- 
kendegivelser  for  Patriarkerne,  der  levede  før  Syndflodens 
Tid,  vedrørende  Menneskenes  Frelse  ved  Jesus  Kristus  og 
Evangeliets  Principper.  Cirka  850  Aar  efter  Syndflodens 
Tid,  om  Udregningerne  holder  Stik,  tilkendegav  Gud  for 
Profeten  Moses  personlig,  eller  ved  Syner,  hvorledes  han 
havde  tilkendegivet  og  forklaret  Evangeliets  frelsende  Prin- 
cipper for  vor  fables  Stamfader  Adam,  og  derefter  for  Set, 
Enok  og  Noa.  Disse  udførlige  Aabenbaringer,  givne  Moses, 
blev  atter  »gengivet  ved  Aabenbaring  til  Seeren  Joseph 
Smith  i  1830«.  De  guddommelige  Meddelelser,  som  findes 
i  første  Kapitel  af  Moses  Bog,  fik  Joseph  Smith  i  Juni 
Maaned  1830,  de  øvrige  i  December  Maaned  samme  Aar. 

Den  Kendsgerning,  at  Joseph  Smith  ligesom  Moses  fik 
Guds  Vilje  at  kende  og  kom  til  Kundskab  om  Evangeliets 
frelsende  Principper  som  forklaret  af  Gud  vor  himmelske 
Fader  selv  til  Adam  og  til  Profeterne  Enok  og  Noa,  be- 
viser, hvor  stor  en  Profet  Joseph  Smith  var;  thi  ellers 
vilde  han  tilvisse  ikke  have  modtaget  den  Kundskabsfylde 
i  Henseende  til  Guds  Handlemaade  med  alle  de  Menneske- 
slægter, der  levede  paa  Jorden  før  Syndflodens  Tid.  Som 
Følge  af,  at  det  var  Gud,  vor  himmelske  Fader  selv,  som 
forkyndte  Frelsen  ved  Jesus  Kristus  til  Profeterne,  der 
levede  før  Syndflodens  Tid,  er  Belærelserne  i  Moses  Bog 
selvfølgelig  uskattelige. 

Det  er  som  na^vnt,  en  Selvfølge,  at  den  Kendsgerning,  at 
Moses  Bog  indeholder  en  Fremsættelse  af  Frelsen  ved  Guds 
enbaarne  Søn,  Jesus  Kristus,  og  en  Fremsættelse  af  Evan- 
geliets frelsende  Principper  i  systematisk  Bækkefølge  af 
Gud,  vor  himmelske  Fader  selv,  og  givet  ved  hans  person- 
lige Aabenbaring  til  Patriarkerne  og  Profeterne,  Adam, 
Set,  Enok  og  Noa,  er  en  Ting,  som  er  af  største  Vigtighed 
i  Henseende  til  at  modtage  sand  evangelisk  Belærelse.  I 
Moses  Bog  er  det  Gud,  som  taler  og  giver  de  klare  Belæ- 
relser.  Hvor  vidunderligt  og  herligt  er  ikke  dette? 

Med  Undtagelse  af,  hvad  vi  læser  i  de  første  Kapitler  i 
første  Mosebog  i  Bibelen  vedrørende  Menneskeslægternes 
Historie  før  Syndflodens  Tid,  udregnet  at  have  været  cirka 
1650  Aar  efter  at  vore  første  Forældre,  Adam  og  Eva,  af 
Herren  var  satte  i  Edens  Have,  og  250  Aar  før  Kristi  Fød- 
sel, er  Moses'  Bog  den  eneste  lille  Bog,  som  giver  en  sam- 
menhængende Beskrivelse  af  disse  Slagters  Liv  og  Hand- 
linger; og  Beretningerne  udviser,  hvor  højligt  de  Individer 
og  Slægter  blev  velsignede  af  Herren,  som  modstod  Djæve- 
lens Magt,  der  gjorde  sig  meget  gældende,  lige  siden  Kajn 
myrdede  sin  Broder  Abel,  saa  at  endogsaa  i  Profeten  Enoks 
Dage  de  Hellige,  som  var  indsamlede  til  Enoks  Stad,  Enoks 
Zion,  blev  med  ham  optagne  til  Himlen,  cirka  et  Aartu- 
sinde  efter  Verdens  Skabelse  og  cirka  1350  Aar  før  Synd- 
flodens Tid,  efter  Beregningen. 

Fra  det  første  Kapitel  i  Moses  Bog  og  gennem  alle  Ka- 
pitler i  Bogen  modtager  vi  vigtige  evangeliske  og  historiske 
Belærelser,  idet  de  otte  Kapitler  fremsætter  Guds  Aaben- 
baringer  til  Adam  og  Profeterne,  som  levede  paa  Jorden 
blandt  Menneskeslægterne  før  Syndflodens  Tid.  Vi  kan 
lære  mange  hidtil  ukendte  Ting  vedrørende  Verdens  Ska- 
belse ved  at  læse  Beretningen  desangaaende  i  Moses  Bog, 
og  sammenligne  med  Beretningen  i  første  Mosebog  i  Bibe- 
len; men  hvad  der  er  af  overvejende  Interesse  og  Vigtig- 
hed for  os  er  at  læse  de  klare  evangeliske  Lærdomme  og 
givne  Forklaringer,  som  Adam  og  hin  Fortids  Patriarker 
og  Profeter  modtog  fra  Gud  vor  himmelske  Fader  person- 
lig, ved  Engle,  eller  ved  himmelske  Syner.  Evangeliets  før- 
ste Principper  bliver  af  vor  himmelske  Fader  fremsatte 
for  Profeterne  med  største  Klarhed,  og  de  bliver  fremsatte 
som  Saliggørelsens  uafviselige  Betingelser.  I  hine  fordums 
Dage  var  det  det  højere  Præstedømme:  Præstedømmet  efter 
Guds  Søns  Orden,  som  forestod  de  evangeliske  Belærelser 
og  Anordninger.  Det  mindre  Præstedømme,  med  begrænset 
præstelig  Fuldmagt,  læser  vi  først  om,  da  Moses,  som  per- 
sonlig holdt  det  højere  Præstedømmes  Fuldmagt,  fik  Be- 
faling af  Herren  til  at  indvi  Aron  som  Hoved  for  dette 
Præstedømme.  Indtil  den  Tid  administrerede  det  højere 
Præstedømme  Evangeliets  Ordinancer  i  deres  fulde  Ud- 
strækning, i  Henhold  til  de  Belærelser,  Herren  paa  hin  Tid 
ved  Aabenbaring  havde  givet  Profeterne;  og  vi  er  blevne 
gjort  bekendte  med,  at  det  højere  Præstedømme  fra  Abra- 
hams Tid,  da  Højpnesten  Melchizedek  levede,  blev  meget 
almindelig  kaldt  det  melchizedekske  Præstedømme. 

I  det  8.  Kapitels  17.  Vers  læser  vi,  at  Profeten  Noa  var 
ordineret  af  Gud  »efter  sin  egen  Orden«,  og  at  Gud  »be- 
falede ham,  at  han  skulde  gaa  ud  og  forkynde  hans  Evan- 

gelium  til  Menneskenes  Børn,  saaledes  som  det  blev  givet 
til  Enok«.  I  Pagtens  Bog,  84:12,  læser  vi,  at  fremdeles,  den 
Esaias,  som  levede  paa  Abrahams  Tid,  modtog  det  hellige 
Præstedømme  ved  Guds  Haand. 


Stævnet  i  Randers  1938. 


Saa  mødtes  vi  i  Randers  i  smukt  Solskin  og  varmt  Vejr. 
—  De  sidste  Dage  før  Stajvnet  havde  jo  ikke  givet  Anled- 
ning til  altfor  straalende  Forventninger,  hvad  Vejret  an- 
gik, men  netop  til  Tiden  slog  det  om  til  det  helt  udmær- 
kede. 

Randers  syntes  veloplagt  og  velforberedt  til  at  modtage 
sine  mange  Gæster.  Byens  morsomme  gamle  Huse  skinnede 
af  frisk  Maling,  Gaderne  var  reni'ejede,  og  de  Randers- 
Borgere  havde  Pinsesnittet  paa. 

Konkurrencerne. 

Kl.  18i  Lørdag  Aften  d.  4.  aabnedes  Stævnet  i  Randers 
med  en  Svømmekonkurrence  i  den  nye  moderne  Badean- 
stalt, der  velvilligst  af  Kommunen  var  stillet  til  Ungdoms- 
foreningens Disposition.  Vandet  var  ikke  særlig  varmt,  og 
det  blev  en  kold  og  anstrengende  Aften  for  Deltagerne  i 
de  mange  Konkurrencer,  der  blev  gennemført.  I  Svømnin 
gen  deltog  Repra^sentanter  fra  Aalborg,  Randers,  Aarhus 
og  København.  Randers  opnaaede  flest  Points,  men  Aarhus 
havde  de  bedste  Enkeltpnestationer,  takket  være  deres  me- 
get dygtige  Svømmepige. 

Efter  Svømningen  serverede  Randers  Ungdomsforening 
varme  Pølser.  De  var  meget  kærkomne !  — 

Efter  Instruktionsmødet  Kl.  9å  Søndag  Morgen,  begyndte 
Konkurrencearbejdet  under  Ledelse  af  Br.  William  0.  Pe- 
dersen i  Stedet  for  den  sygemeldte  Str.  Ellen  Christensen. 

Efter  Sangen  »Kom  Hellige«  og  Bøn  ved  Distriktspræsi- 
dent  Amos  R.  Jackson,  bød  Præsidenten  for  Randers  Ung- 
domsforening, Br.  Johansen,  Velkommen  til  Randers,  og 
Br.  Richard  Nielsen,  Aarhus,  fremsagde  under  Musikled- 
sagelse en  smuk  Prolog  om  Niels  Ebbesens  By,  Kronjydens 
Hjem,  Laksenes  og  Handskernes  By,  Byen  med  de  tretten 
Landeveje,  —  Stævnets  By. 

Nu  samledes  Holdene,  der  skulde  konkurrere  i  Blandet 
Kvartet,  og  det  var,  som  om  der  straks  kom  et  Pust  af  den 
særlige  Aand,  som  er  til  Stede,  hvor  der  afgøres  Konkur- 
rencer,   som   hver    eneste    af   de    tilstedeværende   imødeser 

med  Forventning  og  Haab  «om  i  det  mindste  een  Sejr  for 
sine  Bysbørn. 

»Udrust  dig  Helt  fra  Golgatha«  klang  smukt  og  stærkt, 
ug  de  sagkyndige  Dommere  havde  et  sva^rt  Hverv  i  at  ud- 
kaare  Vinderne,  som  blev  Aarhus  med  Esbjerg  som  Nr.  2. 

Efter  et  lille  Instruktionskursus  af  Br.  William  0.  Pe- 
dersen om  det  sindrige  Apparat,  der  holder  Taleren  under- 
rettet om  Tiden,  begyndte  saa  Juniortalerne,  som  altid 
imødeses  med  sa>rlig  stor  Spænding,  da  der  ved  disse  ad- 
skillige Gange  er  dukket  nye  Talenter  op.  —  Emnerne  til 


Vinderne  af  de  forskellige  Konkurrencer. 

Junior-Foredragene  er  frit  valgte,  og  det  var  interessant  at 
lægge  Mærke  til,  hvor  forskellige  og  specielle  Emner,  de 
Unge  havde  kastet  sig  over.  —  Og  godt  var  det  at  høre,  at 
hver  enkelt  Deltager  forstod  at  holde  sig  inden  for  sit 
valgte  Emne.  Det  er  jo  fristende,  især  for  unge  Talere  at 
tage  saa  meget  med  som  muligt,  naar  man  endelig  har 
Talerstolen  i  sin  Besiddelse. 

Resultatet  blev,  at  Esbjerg  vandt  med  Aalborg  som  Nr.  2. 

Saa  traadte  det  første  Hold  frem  til  Konkurrencen  L 
Herrekvartet.  Det  var  en  Overraskelse  at  høre,  hvor  smukt 
afstemt  samtlige  Hold  var,  og  hvor  godt  de  sang  den  ikke 
helt  lette  Konkurrencesang  »Jeg  vil  gaa,  hvor  du  sender 
mig«.  Esbjerg  vandt  med  Aalborg  som  Nr.  2. 

Formiddagsmødet  afsluttedes  med  »Pris  Gud  fra  hvem 
hvert  Gode  kom«  og  Taksigelse  ved  Distriktspra^sident 
Eldred  Lee,  Aalborg. 


Mange   fulgte   det   Raad,   som   Hovedbestyrelsen   gav,   og 

spiste  hos   de  tre   Restauratører,   som   annoncerede  i  Pro- 
grammet. 

Søndag  Aften  mødtes  vi  igen  til  Konkurrencearbejdet. 
Denne  Gang  var  det  Korene  og  Seniortalerne,  det  gjaldt. 

Esbjerg  begyndte  med  sin  Præsentationssang  og  lance- 
rede derefter  Konkurrencesangen,  som  klang  smukt  og 
rent  fra  det  dygtige  Kor.  Saa  fulgte  Københavns  impone- 
rende store  Kor,  Aalborg  og  Aarhus. 


Fra  Banketten. 

Resultatet  blev,  at  Aarhus  vandt  med  København  paa 
Andenpladsen. 

Som  et  lille  Tillæg  til  Kor-Konkurrencen  sang  Randers 
Kor  under  Ledelse  af  Missionær  Leland  C.  Hansen,  som 
oplyste,  at  Koret  ikke  følte  sig  kompetent  til  at  deltage  i 
Konkurrencen,  men  alligevel  gerne  vilde  synge  en  Sang.  — 
Koret,  der  udelukkende  bestaar  af  unge  Damer  sang  saa 
med  Br.  Chr.  Johansen  som  Solist  »My  old  Kentucky 
home«.  —  Den  smukke  Sang  og  de  kønne  Stemmer  tog 
ganske  os  allesammen  med  Storm.  Lommetørklæderne  kom 
frem,  og  nogle  af  Missionærerne  maatte  synke  en  Klump  i 
Halsen  og  vende  sig  om.  —  Da  Koret  sluttede,  bragede  Bi- 
faldet løs,  —  til  Trods  for,  at  det  jo  egentlig  ikke  er  til- 
ladt til  et  Søndagsmøde.  Koret  maatte  synge  da  capo,  og 
Præsident  Kaiser  bragte  paa  Forsamlingens  Vegne  en  Tak 
til  Koret,  dets  Leder  og  Solist. 

Ind  imellem   Korenes   Sange  holdtes   Seniortalerne.   Der 

taltes  om  følgende  Emner:  Ungdommen  og  Hjemmet  —  Er 
Gud  en  Virkelighed?  —  Mormonungdommens  Ansvar  som 
Fremtidens  Ledere  —  Mormonungdommen  og  Religionen 
—  Mormonungdommen  og  Tobakken  —  Mormonungdom- 
men og  Moralen.  Resultatet  blev,  at  Esbjerg  vandt  med 
Aarhus  som  Nr.  2  efter  Lodtrækning  med  Silkeborg. 

Dagens  største  Begivenhed  var,  da  der  for  første  Gang  i 
Den  Danske  Missions  Historie  blev  udnævnt  Master-M- 
Mænd.  5  unge  Mænd,  som  har  gjort  sig  fortjent  til  denne 
den  største  Hæder  indenfor  Ungdomsforeningen  fik  under 
meget  højtidelige  Former  Tilladelse  til  at  bære  Master-M- 
Mands-Guldnaalcn. 

De  fem  Master-M-Mænd  var  følgende:  Figat  H.  Breum, 
William  0.  Pedersen,  Aron  S.  Andersen,  Richard  Nielsen 
ug  Edmund  Kaiser. 

Mandag  Morgen  samledes  vi  atter.  Denne  Gang  for  at  se 
7  Grenes  Skuespil.  -  Det  skal  siges  med  det  samme,  at 
det  blev  en  langvarig  og  meget  trættende  Forestilling.  — 
Det  er  for  meget  at  se  paa  Skuespil  i  4å  Time. 

København  begyndte  med  »Intet  er  saa  galt,  at  det  ikke 
er  godt  for  noget«,  skrevet  af  Str.  Anny  Breum.  Man  un- 
dredes og  glædedes  over  de  københavnske  Skuespilleres 
Sikkerhed,  og  del  var  uden  Tvivl  denne  og  Stykkets  reli- 
giøse Tendens,  der  bragte  København  frem  i  første  Række. 

I  Pavsen  havde  vi  endnu  engang  Fornøjelsen  at  høre 
Missionær  Thorn  synge  en  af  sine  dejlige  Sange.  Vi  maa 
være  taknemmelige  for  at  have  en  saadan  Røst  hos  os. 

Aarhus  spillede  et  moderne  Samfundsdrama.  Et  glim- 
rende Stykke  og  spillet  aldeles  fortræffeligt,  —  det  vilde 
sikkert  have  vundet  Førsteprisen,  hvis  blot  Skuespillerne 
straks  fra  Begyndelsen  havde  talt  saa  højt,  at  andre  end 
de  første  Rækker  havde  kunnet  høre  dem. 

Randers  spillede  »Fødselsdagspresenten«,  et  daarligt 
Stykke,  som  blev  spillet  rigtig  godt. 

Aalborg  spillede  »Kvindelist«,  et  nydeligt  og  meget  mor- 
somt Stykke  og  fortræffeligt  spillet. 

Esbjerg  opførte  »Paa  Kastelsvolden«.  De  havde  forsøgt 
sig  i  den  lettere  »Louise  Heiberg-Genre«,  Stykket  spilledes 
overordentlig  godt  af  samtlige  medvirkende. 

Silkeborg  mødte  med  »De  to  Døve«.  -  -  Til  Trods  for,  at 
to  af  de  optrædende  forestillede  døve,  talte  ingen  af  dem 
saa  højt,  at  Tilhørerne  midt  i  Salen  kunde  opfatte  et  Ord 
af  det  hele.  Til  Dels  skyldtes  dette  vel  nok,  at  Publikum 
nu  var  saa  tnette  af  at  lytte,  at  der  var  stærk  Uro  i  Salen. 

Odense  sluttede  med  »Haandværkernes  Fest«,  ogsaa  et 
vaudevilleagtigt  Stykke,  som  blev  rigtig  nydeligt  udført. 

København  og  Aalborg  havde  faaet  lige  mange  Stemmer, 
ved  Lodtrækning  vandt  København. 

Saa  kom  Turen  til  Dameduetterne.  Konkurrencesangen 
var  »Et  venligt  Ord  har  en  liflig  Klang«.  Hver  enkelt  af 
Duoerne  sang  kønt  med  Stemmerne  rigtigt  afstemt  efter 
hinanden,  —  men  med  Forundring  hørte  man  ikke  den 
samme  Sang  fra  de  forskellige  Par,  men  lige  saa  mange 
forskellige  Sange  som  Par.  —  Og  det  tør  siges  her:  Det 
bør  tilraades  de  Damer,  der  vil  synge  Duetter  at  lære 
Noderne,  og  at  synge  saadan  som  Noderne  angiver ! 

Aarhus  vandt  Førsteprisen  med  Aalborg  som  Nr.  2. 

Mandag  Morgen  havde  det  været  øsende  Regn,  og  det 
kom  derfor  som  en  stor  og  glædelig  Overraskelse,  da  det 
meddeltes,  at  det  nu  var  straalende  Solskin  udenfor,  og  at 
Skovturen  vilde  blive  udført  planmæssigt. 

Det  blev  en  fornøjelig  Tur  til  Vestparken.  Det  smukke 
Landskab  og  det  fine  Vejr  bragte  straks  Stemningen  frem, 
og  Humøret  højt. 

Kl.  5  havde  alle  faaet  Stadstøjet  frem  og  var  mødt  til 
Stævnets  Clou,  Banketten,  som  lededes  af  Edmund  Kaiser. 
Alle  var  i  højt  Humør  og  Forventningerne  var  store.  Hel- 
digvis blev  ingen  skuffede.  —  Det  begyndte  straks  med  den 
Overraskelse,  at  Præsident  Garff  og  Søster  Garff,  trods 
Præsidentens  Sygdom  begge  var  kommet  til  Stede,  og  for 
første  Gang  mødtes  med  Stævnedeltagerne.  — 

Der  serveredes  en  udmærket  Middag,  en  Hilsen  fra  for- 
henværende Missionspræsident  Holger  M.  Larsen  blev  læst 
op,  og  saa  begyndte  Uddelingen  af  Præmierne.  —  Det  blev 
efterhaanden  en  anseelig  Skare,  der  samledes  paa  Scenen 
for  at  modtage  Baand  og  Pokaler  af  Søster  Garff. 

Efter  en  lille  Pavse,  som  benyttedes  af  mange  til  en 
Spadseretur  i  Industriforeningens  smukke  Have  i  den  stille, 
lune  Sommeraften,  spilledes  der  op  til  Dans.  Gulvet  fyldtes 
af  unge,  dansende  Par,  Livsglæden  fik  Lov  til  at  udfolde 
sig. 

Under  Ballet  demonstrerede  et  Hold  fra  Esbjerg  Lan- 
ciers, smukt  og  meget  dygtigt.  Et  Hold  fra  Randers  viste 
os  den  morsomme  »Toppede  Høne«  og  Aalborg  viste  et  im- 
ponerende dygtigt  Hold,  der  demonstrerede  en  smuk  En- 
gelsk-Vals. 

Lidt  senere  afholdtes  Konkurrencedans  i  Tango  og  Vals. 
Vindere  blev  i  Tango  Mary  Sandberg  og  Rudolf  Løjberg, 
Aalborg  og  i  Vals  May  og  Alvin  Rasmussen,  København. 

Hermed  var  det  officielle  Program  udtømt,  og   Stævne- 

deltagerne  drog  hver  til  sit  med  en  levende  Følelse  af,  at 
dette  havde  været  det  bedste  af  alle  de  afholdte  Stævner. 

jws. 

Hovedbestyrelsens    officielle    Vinderliste    offentliggøres   i 
næste  Nr.  af  »Stjernen«.  E.  K. 


DAAB 

af  Ældste   Matthias   F.  Cowley. 

Daab  kan  passende  deles  i  tre  Afsnit,  først,  Daabens 
Nødvendighed,  for  det  andet,  den  rette  Daabsmaade  og  for 
det  trcdie,  Formaalet  med  Daaben. 

Først  —  Henvisninger  til  Daab  i  den  hellige  Skrift  er 
mange  og  udtømmende.  »Men  Jesus  svarede  og  sagde  til 
ham:  Tilsted  det  nu;  thi  saaledes  sømmer  det  sig  for  os 
at  fuldkomme  al  Retfærdighed.«  (Matt.  3:  15).  »Jesus  sva- 
rede: Sandelig,  sandelig,  siger  jeg  dig,  uden  nogen  bliver 
født  af  Vand  og  Aand,  kan  ikke  kom  ind  i  Guds  Rige.« 
(Johannes  3:5). 

Andet  —  Den  rette  Daabsmaade  forklares  tydeligt  i 
Skriften.  »Men  da  Jesus  var  blevet  døbt,  steg  han  straks 
op  af  Vandet.«  (Matt.  3:  16).  »Men  ogsaa  Johannes  døbte 
i  Ænon,  nær  ved  Salem,  fordi  der  var  meget  Vand  der.« 
(Johannes  3:23).  »Vi  bleve  altsaa  begravne  med  ham  ved 
Daaben  til  Døden.«    (Rom.  6:4). 

Der  kunde  citeres  mange  flere  Skriftsteder,  men  de  al- 
lerede citerede  er  tilstrækkelige  til  at  bevise  Nødvendig- 
heden og  den  rette  Maade  af  Daaben. 

Tredie  —  Formaalet  med  Daaben  kendes  gennem  de 
bibelske  Sandheder.  »Johannes  døbte  i  Ørkenen  og  præ- 
dikede Omvendelses-Daab  til  Syndernes  Forladelse.«  (Mar- 
kus 1:4).  »Men  Peter  sagde  til  dem:  Omvender  eder,  og 
hver  af  eder  lader  sig  døbe  paa  Jesu  Kristi  Navn  til  eders 
Synders  Forladelse;  og  I  skulde  faa  den  Helligaands  Gave.« 
(Ap.  Gern.  2:  38). 

Disse  Henvisninger  skulde  være  nok  til  at  overbevise  en- 
hver bibeltroende  om  Nødvendigheden  af  Daab,  Daabs- 
maaden  og  Formaalet  dermed.  Hver  eneste  Del  af  Ordinan- 
cen  er  af  væsentlig  Betydning  for  Frelsen.  Tro  og  Omven- 
delse gaar  forud  for  Daabsordinancen,  og  Handlingen  maa 
—  for  at  være  effektiv  —  være  forrettet  ved  guddommelig 
Myndighed  —  en  Mand  »kaldet  af  Gud,  som  Aaron  var.« 

Daab   er  ikke  blot   for   at   fuldkomme   al   Retfærdighed, 

som  i  Tilfældet  med  Messias,  som  ikke  havde  nogen  Syn- 
der, men  til  Syndernes  Forladelse  for  den  angrende  Syn- 
der. Sammen  med  dens  forbundne  Principper  om  Tro,  Om- 
vendelse og  Haandspaalæggelse  for  den  Helligaands  Gave, 
gør  den  Indgangen  gennem  Porten  til  Kristi  Kirke  mulig. 

Daabsordinancen  symboliserer  ogsaa  smukt  Legemets 
Død  og  Begravelse  og  den  dødes  Opstandelse  fra  Graven. 
Gennem  denne  Ordinance  kommer  vi  op  af  Daabens  Vand, 
døde  for  vore  Synder,  og  vandrer  i  det  nye  aandelige  Liv 
ved  vor  Forberedelse  til  at  modtage  den  Helligaand.  Der- 
igennem bringes  vi  i  Samklang  med  Gud  vor  evige  Fader. 

Daab  er  af  væsentlig  Betydning  for  at  komme  ind  i  Guds 
Bige.  Gud  anser  ikke  Personer  og  undskylder  ingen  fra  at 
adlyde  denne  Himmelens  Lov  saavel  som  andre  af  Evan- 
geliets Love  og  Ordinancer.  Saulus  af  Tarsus  kunde  kun, 
selv  om  det  blev  ham  forundt  at  høre  Herrens  Stemme, 
komme  ind  i  Kristi  Kirke  gennem  den  Dør,  der  hedder: 
Daab. 


Den  danske  Missions  Historie. 


(Fortsat) 
5.  Kapitel. 

Nytaarsdag  1851  fastede  og  bad  Ældsterne  og  Søskende  i 
København.  Søskende  mødtes  i  deres  lejede  Sal  i  Lille 
Kongensgade,  og  den  Helligaand  var  udgydt  over  dem. 
Ved  denne  Lejlighed  blev  det  melkisedekske  Præstedømme 
for  første  Gang  i  Danmark  givet  til  et  lokalt  Medlem,  nem- 
lig Broder  Christiansen,  som  iforvejen  var  blevet  beskikket 
til  at  efterfølge  Ældste  John  E.  Forsgren  som  Præsident 
for  Københavns  Gren.  Broder  Christiansen  blev  ordineret 
til  Ældste  af  Apostel  Erastus  Snow.  Andreas  Ågren  blev 
ordineret  til  Præst,  Ole  Svendsen  til  Lærer  og  Hans  Lar- 
sen til  Diakon. 

I  Begyndelsen  af  Januar  1851  blev  de  første  16  Sider  af 
Mormons  Bog  trykt  paa  Dansk;  Besten  fulgte  snart  efter. 
Da  mange  af  Søskende  var  fattige,  blev  det  anset  for  klogt 
at  lade  dem  faa  hver  enkelt  Del  efterhaanden,  som  den  var 
færdig  fra  Trykken,  saa  at  de  paa  denne  Maade  kunde  faa 
hele  Bogen  med  meget  smaa  Indbetalinger.  Selv  om  Bogen 
af  nogle  af  de  nye  Medlemmer  fik  en  lidt  kølig  Modtagelse, 
blev  den  dog  Genstand  for  flittigt  Studium  og  alvorlig 
Overvejelse,  og  ved  Tro  og  Bøn  saavel  som  ved  Brødrenes 
flittige  Arbejde,  blev  den  et  virksomt  Middel  i  at  styrke  de 
danske  Søskendes  Tro. 

I  Januar  1851  rejste  Ældste  George  P.  Dykes,  som  havde 
fortsat  sit  Arbejde  med  stort  Held  i  Aalborg  og  Omegn,  til 
Hals,  hvor  nogle  faa  havde  sluttet  sig  til  Kirken.  De  første 
af  disse  omvendte  var  Lars  Christian  Larsen  Damgaard  og 
Niels  Peter  Larsen  Damgaard,  som  var  blevet  døbt  i  Aal- 
borg af  Broder  Hans  Peter  Jensen.  Medens  Ældste  Dykes 
var  i  Hals,  blev  han  udsat  for  en  rasende  Pøbels  Angreb 
og  Trusler  paa  Livet.  Desuden  ødelagde  Horden  næsten  det 
Hus,  hvori  han  blev  fundet,  idet  de  rev  Tagstenene  af  og 
slog  alle  Ruderne  ind;  men  det  lykkedes  ham  til  Slut  at 
undslippe  ad  en  Bagdør  ved  nogle  Kvinders  Hjælp  uden  at 
have  lidt  alvorlig  Overlast,  og  vendte  tilbage  til  Aalborg. 
Til  Trods  for  saadanne  Voldshandlinger  blev  der  omvendt 
mange,  og  snart  efter  blev  en  lille  Gren  af  Kirken  organi- 
seret i  Hals.  Fra  Aalborg  udstrakte  Ældste  Dykes  sit  Ar- 
bejde til  en  Del  Landsbyer,  hvor  velbesøgte  Møder  blev  af- 
holdt. Møderne  i  Aalborg  var  ligeledes  godt  besøgt.  Men 
Ældste  Dykes  blev  Skive  for  Modstanden,  baade  fra  Bap- 
tisterne og  Lutheranerne.  Til  Slut  blev  han  stævnet  til  at 
møde  hos  Borgmesteren  i  Aalborg,  og  Resultatet  var  en 
meget  indgaacnde  Undersøgelse  af  de  Lærdomme,  som  Æld- 
ste Dykes  forkyndte.  Da  Borgmesteren  ikke  kunde  sætte 
Fingeren  paa  noget  Punkt,  nøjedes  han  med  at  forbyde 
Ældste  Dykes  at  holde  offentlige  Møder,  indtil  nærmere 
Instruktioner  fra  højere  Autoriteter  forelaa.  Følgen  af  dette 
Forbud  var,  at  den  Sal,  som  Søskende  havde  lejet  i  Aal- 
borg, blev  lukket  i  omtrent  tre  Maanedcr,  men  i  denne 
Periode  havde  Ældste  Dykes  rigelig  Lejlighed  til  at  for- 
kynde Evangeliet  ved  at  modtage  Invitationer  til  Folks 
Hjem. 

(Fortsættes). 


Fra  Missionsmarken. 


AALBORG:  Torsdag  den  26.  Maj  havde  Søndagsskolen  arrange- 
ret deres  aarlige  Udflugt.  Turen  gik  til  Halkær  Skov,  som  lig- 
ger ca.  30  km  fra  Aalborg,  der  var  derfor  kun  15,  der  gjorde 
Turen  paa  Cykle,  de  øvrige  Deltagere  var  med  Tog,  der  afgik 
Kl.  8  Form.,  og  da  nogle  Forældre  ankom  op  ad  Dagen,  var 
Deltagerantallet  naaet  den  anselige  Størrelse  af  40  Voksne  og 
39  Børn.  Turen  kunde  ikke  være  blevet  mere  vellykket;  det  var 
straalende  Solskin  hele  Dagen,  og  der  blev  leget  og  spillet  Bold 
og  konkurreret  i  næsten  al  Slags  Sport,  saaledes  at  der  var 
Program  hele  Tiden.  Børnene  blev  trakteret  med  Sodavand  til 
Frokosten  og  Ispind  ved  Hjemturen. 


212 

KØBENHAVN:  Følgende  er  ved  Daab  blevet  indlemmet  i  Kirken: 
Birthe  Oline  Nielsen  af  Arthur  M.  Nielsen. 
Ane  Nielsine   Nielsen   Toft  af  Homer  U.   Petersen. 
Bent  Hans  Høedt  Rasmussen  af  Anker  C.  Schade. 
Svend  Chr.  Olsen  af  Orville  F.  Nielsen. 
Hans  Christian  Olsen   af  Orville  F.  Nielsen. 
Ruth  Dory  Lanthau  Jensen   af  Ainos  R.  Jackson. 
Rosa  Lili  Olsen  af  Orville  F.  Nielsen. 
Ingeborg  Johanne  Olsen  Heinbothe  af  S.  Duane  Madsen. 
Ina  Dortha  Lanthau  Jensen  af  Amos  R.  Jackson. 

AARHUS:  Georg  Adolph  Jonas,  Maja  Marentine  Josephine  Han- 
sen og  Lilli  Kristine  Laier  er  blevet  døbt:  De  to  første  ved 
Enoch  Thorne  og  sidstnævnte  ved  Gordon  P.  Andersen. 

SILKEBORG:  Den  24.  April  1938  blev  Ane  Andersen  Petersen 
døbt  af  Duane  A.  Hansen  og  Ane  Petra  Pedersen  Emmer  af 
Svend  B.  Emmer. 

Vi   byder   alle   de   nævnte   Medlemmer   hjertelig  velkommen    i 
Kirken   og  nedbeder  Guds  Velsignelse  over  dem. 


forflyttelser. 


Ældsterne  Dale  Higginson,  J.  Newell  Christensen  og  Geo. 
Lauritz  Petersen  er  Idevel  beskikket  til  at  arbejde  i  Aarhus. 
Henry  E.  Christiansen,  Edward  Larsen  Jr.  og  Leland  Clive  Han- 
sen i  København.  Royce  W.  Hansen,  Roy  Thomas  Shaw  og 
Christian  Busch  i  Esbjerg,  Earl  E.  Olsen  i  Hjørring.  Ældsterne 
Geo  Forrest  Thompson,  Leo  G.  Hansen,  Ronald  C.  Christensen 
og  Ingar  Andersen  virker  i  Randers  og  Clarence  Enoch  Pay- 
strup  er  blevet  forflyttet  til  Sønderborg. 


SYye  Qistriktspræsidenter. 


Ældste  Leland  Clive  Hansen  er  blevet  beskikket  til  Præsi- 
dent over  Københavns  Distrikt  og  Ældste  Royce  W.  Hansen  til 
Præsident  over  Esbjerg  Distrikt.  Vi  nedbeder  Herrens  Velsig- 
nelse over  dem  i  deres  ansvarsfulde  Kald. 

afløsninger. 

Ældsterne  Homer  Reed  Simonsen,  Armand  W.  Schade,  Edwin 
C.  Shipp,  Orville  F.  Nielsen,  Amos  R.  Jackson  og  Tafton  Owen 
er  blevet  hæderligt  afløst  fra  deres  Missionsarbejde.  De  har  alle 
udført  et  godt  og  fortjenstfuldt  Arbejde  for  Herrens  Sag.  Gud 
velsigne  dem  med  en  lys  og  lykkelig  Fremtid. 


Olaf  Mortensens  Bogtrykkeri 


